Αμαλία Ελεονόρα του Ζολμς-Μπράουνφελς

Η Αμαλία Ελεονώρα (γερμ. Amalia Eleanore von Solms-Braunfels, 22 Νοεμβρίου 1734, Μπράουνφελς - 19 Απριλίου 1811, Ανάκτορο Σάουμπουργκ, Λίμπουργκ αν ντερ Λαν) του Οίκου του Ζολμς ήταν πριγκίπισσα του Ζολμς-Μπράουνφελς και με τον γάμο της έγινε πριγκίπισσα του Άνχαλτ-Μπέρνμπουργκ-Σάουμπουργκ-Χόυμ (1772 – 1806).

 Βιογραφία 
Ήταν η δεύτερη κόρη του Φρειδερίκου Γουλιέλμου του Ζολμς-Μπράουνφελς και της Σοφίας Μαγδαληνής, κόρη του Kαρόλου Όθωνος του Ζολμς-Λάουμπαχ-Ούτφε & Tέκλενμπουργκ (1673–1743). Solms 3, genealogy.euweb.cz Η μεγαλύτερη αδελφή της, Ουλρίκα Λουίζα, παντρεύτηκε στις 10 Οκτωβρίου 1746 το Φρειδερίκο Δ΄ της Έσσης-Χόμπουργκ.

Παντρεύτηκε τον Kάρολο Λουδοβίκο του Άνχαλτ-Μπέρνμπουργκ-Σάουμπουργκ-Χόυμ στις 16 Δεκεμβρίου 1765 στο Μπράουνφελς. Η μικρότερη αδερφή της, Mαγδαληνή Σοφία (1742 - 1819), παντρεύτηκε στις 22 Απριλίου 1778 τον ετεροθαλή αδελφό του, Βίκτωρα Αμεδαίο του Άνχαλτ-Μπέρνμπουργκ-Σάουμπουργκ-Χόυμ.

 Οικογένεια 
Παντρεύτηκε στις 16 Δεκεμβρίου 1765 στο Μπράουνφελς τον Kάρολο Λουδοβίκο του Άνχαλτ-Μπέρνμπουργκ-Σάουμπουργκ-Χόυμ από τον Οίκο των Ασκάνια. Ήταν η δεύτερη σύζυγός του και είχαν τα εξής τέκνα: Ascania 10, genealogy.euweb.cz Amalie Eleanore, Prinzessin zu Solms-Braunfels, geneall.net  Eleonore Prinzessin von Solms-Baruth, thepeerage.com

 Βίκτωρ Β΄ (1767 - 1812), Πρίγκιπας του Άνχαλτ-Μπέρνμπουργκ-Σάουμπουργκ-Χόιμ.
 Αδελαΐδα του Άνχαλτ-Μπέρνμπουργκ-Σάουμπουργκ-Χόιμ, παντρεύτηκε τον Αύγουστο του Ολδεμβούργου.
 Αμαλία του Ολδεμβούργου, παντρεύτηκε τον Όθωνα της Ελλάδας. 
 Γουλιέλμος Λουδοβίκος (1771 - 1799), στρατιωτικός, σκοτώθηκε σε μάχη.
 Aλέξιος Κλήμης (1772 - 1776).
 Σοφία Καρλόττα (1773 - 1774).
 Καρολίνα Ουλρίκα (1775 - 1782).

 Βιβλιογραφία 

 Christian von Stramburg, Anton Joseph Weidenbach: Denkwürdiger und nützlicher Rheinischer Antiquarius ... , Teil 2, Band 3, S. 308 επ.
 Philipp Ernst Bertram, Johann C. Krause: Geschichte des Hauses und Fürstenthums Anhalt, Band 2, S. 644, Curt, 1782
 Ferdinand Siebigk: Das Herzogthum Anhalt, S. 243, Dessau, 1867
 Geschichte des Grafen- und Fürstenhauses Solms, Digitalisat

 Πηγές 

Κατηγορία:Οίκος των Ασκάνια
Κατηγορία:Οίκος του Ζολμς